Diari Oficial de la Generalitat Valenciana


Sumari del DOGV 5776, del 03-06-2008 (2008/6840)

DECRET 78/2008, de 30 de maig, del Consell, pel qual es modifica el Decret 119/2005, de 24 de juny, del Consell, pel qual es dicten normes per a la creació de centres de lectura pública municipals a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/05/30/78/dof/vci/html**

### Dades del document

Número de DOGV
:   5776

Data del DOGV
:   03-06-2008

Secció del DOGV
:   I. DISPOSICIONS GENERALS

Número del document
:   2008/6840


Data del document
:   30-05-2008

Organisme emissor
:   Conselleria de Cultura i Esport

Tipus de document
:   Decret

Anàlisi jurídica

 Descriptors 

:   * legislació
    * política cultural
    * biblioteca pública
    * biblioteca

DECRET 78/2008, de 30 de maig, del Consell, pel qual es modifica el Decret 119/2005, de 24 de juny, del Consell, pel qual es dicten normes per a la creació de centres de lectura pública municipals a la Comunitat Valenciana. [2008/6840]  
El Decret 119/2005, de 24 de juny, del Consell, desplega parcialment el Sistema Bibliotecari Valencià, tal com preveuen l'article 4 de la Llei 10/1986, de 30 de desembre, de la Generalitat, d'Organització Bibliotecària de la Comunitat Valenciana, i la disposició final primera de la Llei 4/1998, d'11 de juny, de la Generalitat, del Patrimoni Cultural Valencià. Amb l'aprovació d'aquell decret de 2005 es van dictar noves normes i requisits tècnics per a la creació de biblioteques públiques municipals, agències de lectura pública municipals i biblioteques centrals de xarxes urbanes d'acord amb les últimes directrius, pautes i recomanacions tècniques nacionals i internacionals en matèria de biblioteques públiques.   
Aquell decret establia un període de transició de tres anys durant el qual els ajuntaments que hagueren firmat convenis de col·laboració amb la Generalitat per a xarxa bibliotecària municipal, biblioteca pública municipal o agència de lectura pública municipal havien d'adaptar els servicis bibliotecaris municipals a les normes i els requisits que el dit decret va disposar per als centres de nova creació.   
A causa de la impossibilitat material d'escometre en el termini establit els canvis necessaris per a adaptar-se al nou decret, a proposta de la consellera de Cultura i Esport, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 30 de maig de 2008,  
DECRETE  
Article únic. Modificació de la disposició transitòria única del Decret 119/2005, de 24 de juny, del Consell  
S'amplia en dos anys, a partir de l'entrada en vigor del present decret, el termini màxim per a adequar els servicis bibliotecaris municipals al que disposa el Decret 119/2005, de 24 de juny, del Consell, i firmar els nous convenis els models dels quals van ser aprovats per acords de 28 d'abril i 28 de juliol de 2006, del Consell.  
DISPOSICIÓ FINAL  
Única. Entrada en vigor  
Este decret entrarà en vigor el mateix dia que es publique en el Diari Oficial de la Comunitat Valenciana.  
Valencia, 30 de maig de 2008  
El president de la Generalitat,  
FRANCISCO CAMPS ORTIZ  
La consellera de Cultura i Esport,  
TRINIDAD MARÍA MIRÓ MIRA


Còpia Permalink ELI